post ID:3743
Moksha.hu > art > Másvilágok
Myreille - Publikálva: 2009. november 5., csütörtök
Világunk világai. Hasonlóak, de mégis mások. Jason Barnhart fotográfus miniatűr világai JPG magazin fotóalbumában CultureSpy név alatt láthatóak, nem pedig a fotós siteján.
Még több kép Jason Barnhart miniatűr világairól…
Ami Drach és Dov Ganchrow műhelye Tel Avivban található. A dizájnerek Baktana projektjében apró műanyag figurák találkoznak hétköznapi tárgyakkal (drótkefével, ceruzahegyezővel, kulcsokkal, zippzárral) és a mi világunkat tükrözik vissza. Az installáció során a legjelentéktelenebb tárgyak is fegyverekké válnak a műanyag katonák közelében.
Baktana by Ami Drach and Dov Ganchrow
Még több kép Ami Drach és Dov Ganchrow miniatűr világairól…
Slinkachu miniatűr világai nem egy műteremben születnek, hanem az utcán. Így nem csak a lekicsinyített és megállított pillanatok érdekesek, hanem a környezet is. Az apró figurák – mint a hangyák – elvesznek a világunkban. Sorozatának címe: Little People Left In The City To Fend For Themselves. Az pedig már egy párhuzamos gondolat, hogy az Univerzumban mi is ilyen elveszettek vagyunk.
Távolabbról... - Slinkachu
Még több kép Slinkachu miniatűr világairól… Slinkachu Little People blog… Vincent Bousserez a hétköznapi pillanatokat kombinálja műanyag figurákkal és az eredmény egy párhuzamos valóság. Fotósorozatának címe: Plastic Life.
Még több kép Vincent Bousserez miniatűr világairól…
Erin Tyner fotói majdnem szokványosak. De csak majdnem, mert emberek helyett műanyag figurák kerültek a középpontba. (Erin Tyner a Etsyn.)
Még több kép Erin Tyner miniatűr világairól…
Matthew Carden “Small World” című sorozatában (gal1) az ételvilágban élnek a műanyag emberek és teljesen úgy viselkednek, mint az emberek a Földön. A kaja és a műanyag figurák vegyítésére a másik projektje a “Spaghetti western”, amelyen szó szerint veszi a filmművészet ezen ágát.
Még több kép Matthew Carden miniatűr világairól…
Számlapnyi világ – Katona Barbara óraművei